**Taliadau Uniongyrchol – Cynorthwyydd Personol (Gofalwr)**

Nifer yr Oriau bob wythnos: 2 awr yr wythnos (Dydd Llun neu Ddydd Gwener, ar ôl 4pm)

Cyfradd yr Awr: £13.10

Contract: Parhaol

**Ynglŷn â Thaliadau Uniongyrchol**

Mae'r Cyngor yn darparu gofal cymdeithasol i bobl sydd angen cymorth gartref neu yn y gymuned a gallant ddewis derbyn eu cymorth mewn gwahanol ffyrdd. Un ffordd o wneud hyn yw i'r Cyngor roi'r arian (Taliadau Uniongyrchol) i'r person er mwyn iddynt allu prynu eu cymorth eu hunain, y gallant ei ddefnyddio i gyflogi Cynorthwyydd Personol (gofalwr). **NI** fydd y Cynorthwyydd Personol yn cael ei gyflogi gan yr Awdurdod Lleol ond gan y person (neu ei gynrychiolydd) sy'n derbyn gofal.

**Hysbyseb Swydd: Amdanaf i**

Rwy’n fachgen 12 oed sy’n byw yn ardal Brynmawr gyda fy nheulu, ac mae gennyf ddiagnosis o Anhwylderau yn y Sbectrwm Awtistig (ASD).

Gallaf gyfathrebu ar lafar ond ar adegau rwy’n ei chael hi’n anodd ymgysylltu â phobl ond gallaf siarad am yr hyn y mae gennyf ddiddordeb ynddo, a byddaf yn ateb rhai cwestiynau, yn dibynnu ar sut rwy’n teimlo.

Rwy'n chwilio am Gynorthwyydd Personol (CP) i'm cefnogi am 2 awr yr wythnos ar ddydd Llun neu ddydd Gwener o 4pm.

Byddwn angen i fy Nghynorthwyydd Personol allu gyrru gan fy mod yn mwynhau mynd i'r sinema ac rwyf hefyd yn mwynhau nofio ac yna mynd am ychydig o fwyd cyn dychwelyd adref.

Byddai angen CP arnaf sy'n garedig, yn ofalgar, yn ddeallus, yn dawel ac yn hyderus.

Hoffwn i rywun hefyd barhau i adeiladu fy hyder pan fyddaf yn mynd allan yn y gymuned ac i fy nghynorthwyo i ddatblygu fy sgiliau cymdeithasol, fy nghefnogi gydag ymwybyddiaeth gymdeithasol a’m hannog i ddatblygu fy sgiliau annibynnol.

**Buddion**

* Gwisg anffurfiol
* 5.6 wythnos o dâl gwyliau y flwyddyn

**Gofynion – yr hyn sy’n bwysig i mi**

* Rhaid i chi allu gyrru, bod â thrwydded yrru lân a bod â'ch cerbyd eich hun
* Bydd angen Yswiriant Car Busnes arnoch er mwyn cyflawni'r rôl
* Bydd angen i chi gael y gwerthoedd a'r ymddygiadau cywir i weithio ym maes gofal cymdeithasol
* Rhaid i chi barchu fy mhreifatrwydd a chynnal agwedd broffesiynol bob amser
* Rhaid i chi fod yn onest, yn rhywun y gellir ymddiried ynddynt ac yn ddibynadwy
* Rhaid i chi gael gwiriad DBS Manylach ar gyfer y rôl hon (gall yr Awdurdod Lleol drefnu hyn)

**Sut i Wneud Cais**

Os ydych chi'n meddwl mai chi yw'r person cywir i'm cefnogi ond yr hoffech gael rhagor o wybodaeth cyn i chi benderfynu gwneud cais am y rôl, cysylltwch â'r tîm Taliadau Uniongyrchol ar 01495 369624 gan ddyfynnu rhif cyfeirnod 591291.

Fel arall, gallech anfon e-bost atom yn y cyfeiriad e-bost canlynol: directpayments@blaenau-gwent.gov.uk